《次韵苏守金橘》
宋代·陈棣

孤根移植自秋山，长养潜私刺史天。
青女染成金色浅，冯夷剖出蚌胎圆。
惭非甘吉曾同传，耻与杨卢议并肩。
况有词章传乐府，佳名从此入新编。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。